Dispoziţia nr. 59

din 08.03.2019

Vocilă Gheorghe, primarul Comunei Caţa, Judeţul Braşov,

Având în vedere:

- prevederile OUG nr. 34/2017 privind gestionarea financiară a fondurilor externe nerambursabile aferente Mecanismului financiar Spațiul Economic European 2014-2021 și Mecanismului financiar Norvegian 2014-2021;

- Metodologia de selecție a partenerilor, organizații neguvernamentale, pentru participarea în cadrul proiectului finanțat din Granturile SEE și Norvegiene 2014**-**2021, apelul de proiecte **Educație incluzivă pentru copii și tinerii în situații de risc**;

- Anunţul publicat pe pagina internet a Comunei Caţa cu privire la organizarea selecţiei pentru alegerea partenerilor în vederea încheierii unui Acord de Parteneriat pentru depunerea cererii de finanţare pentru viitorul proiect;

- referatul nr. 1260/07.03.2019 prin care se solicită constituirea unei comisii de evaluare şi examinare a partenerilor în vederea încheierii unui Acord de Parteneriat pentru depunerea cererii de finanţare pentru viitorul proiect;

Conform prevederilor 63 alin. (1) lit. e), art. 68 alin. (1), art. 115 alin. (1) lit. a) şi alin. (2) din Legea nr. 215/2001 privind administraţia publică locală, republicată, cu modificările şi completările ulterioare;

DISPUNE

**Art. 1** Se constituie comisia de evaluare şi examinare a partenerilor în vederea încheierii unui Acord de Parteneriat pentru depunerea cererii de finanţare pentru viitorul proiect, în următoarea componenţă:

1. Dodo Arpad Viorel - preşedinte;
2. Leon Anastasia – secretară;
3. Ciolan Alina Maria – membru ;
4. Tudosă Marcela – membru.

**Art. 2** Atribuțiile comisiei de evaluare şi examinare a partenerilor în vederea încheierii unui Acord de Parteneriat sunt următoarele:

* asigură procesul de evaluare a dosarelor depuse de potențialii parteneri, organizații neguvernamentale;
* analizează conformitatea dosarelor individuale de participare;
* întocmește procesul verbal privind selecția dosarelor individuale de participare;
* comunică participanților rezultatele finale ale evaluării dosarelor depuse de potențialii parteneri.

**Art. 3** Prezenta dispoziţie se va comunica de către secretarul Comunei Caţa persoanelor menţionate la art. 1 şi Instituţiei Prefectului - Judeţului Braşov.

Primar , Secretar,

Vocilă Gheorghe Guignard Roxana